Selfoss Karfa fékk heldur betur í skóinn í nótt . Það mun hafa verið Askasleikir , með viðkomu á skrifstofum Sveitarfélagsins Árborgar og hjá Hammer Basketball , sem laumaði „ skotvél “ inn um bréfalúguna á Gjánni , íþróttahúsi Vallaskóla á Selfossi . Skotvélin mun koma sér vel fyrir leikmenn félagsins , unga sem aldna , sem og nemendur í körfuboltaakademíunni . Félagið færir Askasleiki , sveitarfélaginu og Hammer Basketball innilegar þakkir fyrir rausnarskapinn . „ Dr. Dish Rebel “ byssan mun nýtast vel sem hjálpartæki fyrir þjálfara og leikmenn að bæta skottækni og þróa sig áfram .